JohanHeinsen/ENO huggingface dataset:
Odense Adresse-Contoirs Efterretninger, 1835-07-17
Formedelst Forandring af Bopæl, er underhaanden at faae tilkjøbs Snedker Jørgen Langkildes Eiendomme, nemlig: Huset No. 175, bestaaende af 9 Fag godt Egebindingsværk med Qvist til begge Sider, Gaards- og Haugeplads, enten samlet eller i 2 Dele, som indrettet til 2 Familier. Huset No. 176 med tilhørende Blegehauge af 6 Skpr. Lands Størrelse, Jordlod efter 2 Rdlrs Grundtaxt, og en dito i Græsholmene, saaog Skovrettighed. Begge Huse beligge tilligemed Blegehaugen her i Byens Kyseborgstræde. Pengekonditionerne vil blive billige. Liebhavere kunne henvende dem til Undertegnede. Svendborg den 6 Juli 1835. H. L. Wilhelm, Prokurater.
Odense Adresse-Contoirs Efterretninger, 1835-07-17
Løsøre Auction. Mandagen den 27 Juli d. A., Formiddag Kl. 9, bliver, efter Vedkommendes Begjering, paa Hovedgaarden Juelsberg, pr. Nyborg afholdt offentlig Auction over endeel gode Meubler, Sengeklæder, Linned, Sølvtøi, en 2 Etages Jern=Kakkelovn, en nye, kun lidet brugt Hamborger=Vogn med 2 lakerede Stole, samt øvrigt til et komplet Jndboe henhørende Huusgeraad. Hvilket herved til Liebhavernes Efterretning bekjendtgjøres, med Anmodning om, til ovennævnte Tid og Sted behageligen at give Møde. Winding Herredskontoir, Nyborg den 15 Juli 1835. G. H. Moltke.
Odense Adresse-Contoirs Efterretninger, 1835-07-17
Ved Proclama, som snarest muligt vil blive læst inden vedkommende Over= og Underretter, ere Alle og Enhver, som formene at have noget at fordre i Stervboet efter Snedkermester Niels Hansen her af Byen, overeenstemmende med Pl. 2 Juni 1819 §2, indkaldte med 12 Ugers Varsel, til for undertegnede Skifteret at anmelde og beviisliggjøre deres Fordringer, under sammes Tab og Udelukkelse efter Plakaten af 26 Marts 1790, hvilket herved bekjendtgjøres til alle Vedkommendes Efterretning. Svendborg Byefogedcontoir den 10 Juli 183. Moltke.
Odense Adresse-Contoirs Efterretninger, 1835-07-19
64 Aargang. Fyens Stifts privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad. Redigeres, trykkes og udgives i Odense. 19 Juli 1835. Søndagen.
Odense Adresse-Contoirs Efterretninger, 1835-07-19
Jndhold. Almindelig Politik (Engellands og Frankerigs Forhold i det spanske Anliggende. Lord Durhams Reise til St. Petersborg gjennem det sorte Hav). Spanien, Frankerig (Sammensværgelsen imod Kongens Liv. Udenlandske Blandinger.
Odense Adresse-Contoirs Efterretninger, 1835-07-19
Fædrelandet. Kongehuset. Offentlige Foranstaltninger. Skibs=Efterretninger. Videnskabelighed. Blandinger.
Odense Adresse-Contoirs Efterretninger, 1835-07-19
Almindelig Politik. Høist paafaldende er den Kontrast, som finder Sted imellem Engelland og Frankerig under Fremgangsmaaden det spanske Anliggende. J Engelland vedbliver Man at handle, imedens det i Frankerig forbliver, som det begyndte, ved at tale frem og tilbage. Den første Bataillon af den engelske Legion er allerede den 10 d. landsat i St. Sebastian, og med Udrustningen af de øvrige Tropper har det saa god Fremgang, at Man haaber, at over 6000 Md. ville inden Maanedens Slutning kunne gaae under Seil fra Engelland. Et Par Regimenter ere samlede i Jrland. Oberst Kinloch har alt samlet 200 Landsenerer, der skulle afgaae under Kapitain Müllers Kommando. Officererne for disse ere fuldtallige; 350 Heste ere kjøbte, hver Officeer maa forsyne sig med 2 Heste. Af Jnfanterie-Regimenterne kommanderes det andet af Major Ellis, det tredie af Major Slogne, det sjette, et skotsk, af Major Beatson. Ogsaa ville den fra Krigen i Portugal hæderligst bekjendte Oberst Shaw og Oberstl. Tupper overtage Kommandoer. Des uden er der fra London afgaaen en Koureer til Madrid med Depescher, hvori den spanske Regjering opfordres til, i Lissabon at anholde om, at de 2000 Udlændinger, som staae i Begreb med at forlade Portugal, maatte erholde Tilladelse til at slutte sig til Oberst Evans Korps. Det egentlige portugisiske Hielpekorps paa 8000 Md. skal, som det hedder, indtage en Stilling ved Grændsen, og for det første ikke rykke ind i Spanien. - J Frankerig derimod see vi Krigsministeren tilbagekalde sit tidligere Cirkulaire, som tillod og opfordrede til Hverving for den spanske Tjeneste, hvilket i Tilbagekaldelsen tilskrives en Feiltagelse. Ligeledes har den spanske Gesandt i Paris skriftligen svaret de franske Officerer, som ifølge hiint Cirkulaire tilbøde ham deres Tjeneste, at han ikke er bemyndiget dertil, hvorfor han maa beklage, ikke at kunne gjøre Brug af deres Tilbud. Da han imidlertid sandsynligviis er forsynet med samme Jnstrux som den spanske Gesandt i London, slutter Man af disse Linier, at hans Hænder ere bundne ved den franske Regjering.
Odense Adresse-Contoirs Efterretninger, 1835-07-19
Et andet vigtigt politisk Anliggende har sat de engelske og franske Tidender i megen Bevægelse, nemlig Portens Vægring (S. 458) ved at tillade et engelsk Dampskib, som skulde bringe den brittiske Gesandt i Persien til Trebizond, og et fransk Krigskib, der var bestemt til et videnskabeligt Foretagende, Adgang til det sorte Hav, paa Grund af Forpligtelser til Rusland i Traktater, som ikke ere erkjendte af Engelland og Frankerig. Ogsaa i dette Tilfælde blive vi samme Kontrast vaer, som i hiint. Jmedens nemlig de franske Blade tale om kraftige Jnstruxer, som Regjeringen skal have tilstillet Gesandten i Konstantinopel, og om befaling til ham, i Tilfælde af Portens fortsatte Vægring, at forlade sin Post, har den engelske Regjering besluttet, at dens nye Gesandt i St. Petersborg, Grev Durham, skal paa et Krigskib paa 50 Kanoner begive sig til sin Post, dog ikke direkte til St. Petersborg, men gjøre en liden Omvei igjennem Middelhavet og det sorte Hav til Odessa og derfra tillands begive sig over Land til St. Petersborg, men underveis besøge Lissabon, Cadix og Konstantinopel. Naturligviis tillægges denne Reise officielt ikke noget politisk Øiemed, men den foretages kun fordi Grevens Sundhed fordrer længere Nydelse af Søe luften og et sydligt Klima." Der er desuden Tid nok til Reisen, da den russiske Keiser ikke ventes tilbage til sin Residents fra Kalisch før i October.
Odense Adresse-Contoirs Efterretninger, 1835-07-19
Spanien. Paa Krigsskuepladsen synes Alt at være i samme Tilstand som strax efter Bilbaos Undsætning. De christiniske Generaler mangle, som det synes, Talent til at benytte de Fordele, som denne vigtige Begivenhed og Sumalacarreguis Død gave dem over Modparten. Deres Tropper skulle desuden være yderst slet disciplinerede, saa at Bilbaos Jndvaanere, der under Beleiringen udmærkede sig ved en overordentlig Tapperhed, nu næsten finde sig værre farne med deres formeentlige Venner, end for med deres Fiender og de 700 Bomber, de kastede ind i Staden. Disse anrettede nemlig ikke megen Skade, imedens de christiniske Tropper have stukket flere Nationalgardisters Huse i Brand, under Paaskud af, at de beboedes af Carlister. Ogsaa maa Nationalgarden, udmattet ved den haarde Tjeneste under Beleiringen, vedblive at gjøre Vagt, imedens Tropperne hvile ud efter deres Uvirksomhed. Var Bilbao falden, vilde dens Skjebne være bleven frygtelig; thi 8000 carlistiske Bønder, under Anførsel af 200 Munke og Præster, ventede, forsynede med Sække og Kurve, paa dens Fald, forat skride til Plyndring.
Odense Adresse-Contoirs Efterretninger, 1835-07-19
Frankerig.
Odense Adresse-Contoirs Efterretninger, 1835-07-19
Om Sammensværgelsen imod Kongens Liv vides Dø endnu intet Officielt. Flere Fængslinger ere imidlertid foretagne, og da disse størstedeels have truffet Carlister, hedder det nu, at Sammensværgelsen var carlistisk. De meest eventyrlige Rygter om Planen ere i Omløb. Saaledes hedder det, at 500 Personer havde ved Eed forpligtet sig til at myrde Kongen, paa Veien imellem Tuillerierne og Neuilly, og skulde han have undgaaet dem, havde der været sørget for, at nedsable ham og hans hele Familie paa Neuilly. Andre mene derimod, at det Hele er en Historie, som er beregnet paa det yndede Projekt, atter at indføre en kongelig Livgade.
Odense Adresse-Contoirs Efterretninger, 1835-07-19
Udenlandske Blandinger. Storbrittannien. Den af sine Dampvogne bekjendte Gurney har opfundet et Lys, der erholdes ved at lede en Strøm af Vandstofgas paa et Qvantum knuste Æggeskal ler, og som han efter sin Bopæl har kaldt Bude=Lys. Det skal være 140 Gange stærkere end noget af det Slags, som nu bruges i Fyrtaarne, og Opfinderen antager, at det vil blive muligt, ved en vis Behandling at bringe det til at vise et Skib 3 til 4 engelske Mile tilsøes fra Fyrtaarnet paa Kysten, og det i saa stærk Taage, at intet andet Lys, end ikke Solens, kunde trænge derigjennem i hvilkensomhelst Afstand.
Odense Adresse-Contoirs Efterretninger, 1835-07-19
En engelsk Lærd har bekjendtgjort, at den Halleyske Komet vil vise sig skjønnest den 3 October d. A. for Morgendæmringen, og den 11 October efter Aftendæmringen. Frygtelige Uveir have iaar raset i Engelland og Jrland. Flere Mennesker ere ihjelslagne af Lynild.
Odense Adresse-Contoirs Efterretninger, 1835-07-19
Frankerig. Beugnot, Jndenrigs=, Politie= og Søe Minister 1814, hvem Man anseer som Forfatter til det daværende Charte, og som overhovedet under Restaurationen spillede en betydelig Rolle, er afgaaen ved Døden i en Alder af 74 Aar.
Odense Adresse-Contoirs Efterretninger, 1835-07-19
Tydskland. En Godseier i Nærheden af Nürnberg, som længe havde været syg, og især led af Lamhed i Hænder, Fingre, haardnakket Forstoppelse o. s. v., behandledes af en Læge, som endeligen opdagede, at Oprindelsen til hans Onde var, at han lod sine Steendunker rense med Hagel, der satte af, hvorved en Giftmasse gik over i Øllet. Lægen anvendte hensigtsmæssige Midler, og den Syge kom sig. Man advarer derfor imod Brugen af Hagel og anbefaler grovt, behørigen renset, Sand.
Odense Adresse-Contoirs Efterretninger, 1835-07-19
Østerrig. Flækken Uttendorf i Øvre=Østerrig, bestaaende af 96 Vaaningshuse, samt Kirke, Præstegaard, Skole o. s. v. er aldeles afbrændt.
Odense Adresse-Contoirs Efterretninger, 1835-07-19
Rusland. Som bekjendt har Uniform, Ordens=, Titel= og Rang=Sygen neppe nogetsteds naaet en saa høi Grad, som i Rusland. En ny Næring har den erholdt ved en nyligen tagen Bestemmelse, hvorved det tillades Kjøbmænd, og andre Borgere, som ere valgte til Æresposter, for at anspore dem til større Jver i disse (1), efter tilbagelagt Tjenestetid, at - bære Uniform,
Odense Adresse-Contoirs Efterretninger, 1835-07-19
Amerika. General Rosas er atter for 5 Aar valgt til Governader af Buenos=Ayres med uindskrænket Magt; men han har udbedet sig 12 Dages Betænkningstid, samt om han modtager Valget Bekræftelse derpaa af samtlige Borgere.
Odense Adresse-Contoirs Efterretninger, 1835-07-19
Fædrelandet. Kongehuset. Den 16 d. om Aftenen ankom Hs. Kongl. Høihed Prinds Christian med høie Gemalinde til Kjøbenhavn paa Reisen fra Louisenlund.
Odense Adresse-Contoirs Efterretninger, 1835-07-19
Offentlige Foranstaltninger. Under 7 d. har Hs. Majestæt udnævnt Dr. med. C. Jaeger, Øienlæge i Wien, til Ridder af Dannebrogen.
Odense Adresse-Contoirs Efterretninger, 1835-07-19
Skibs=Efterretninger. Den 15 d. ankom til Kjøbenhavns Rhed fra Stokholm det kongelige svenske Dampskib Gylse, under Kommando af Kapitain Gøsselmann.
Odense Adresse-Contoirs Efterretninger, 1835-07-19
Videnskabelighed. Selskabet for Trykkefrihedens rette Brug tæller nu ialt 1555 Medlemmer. Et Filialselskab af samme har nu ogsaa dannet sig i Randers og et lignende ventes oprettet paa Bornholm. At Selskabet i Odense kun skulde tælle 1 Medlem, beroer sikkert paa en Feiltagelse. J Assens og i og ved Faaborg tæller det 29.
Odense Adresse-Contoirs Efterretninger, 1835-07-19
Ved dets sidste Repræsentantmøde havde Skriftkommitteen, den Overbeviisning, at Selskabets Anseelse" - (der i den sidste Tid har været anfægtet fra adskillige Sider) - og Medlemmernes Antal vil tiltage i samme Forhold, som dets Virksomhed udvides og Fordelene for Medlemmerne blive større, og i Betragtning af, at det vilde være godt, snarest muligt at virke ogsaa paa Almueklassen, foreslaaet flere litteraire Foretagender, der strax kunne paabegyndes, og Repræsentantskabet vedtog, i Overeensstemmelse hermed, Udgivelsen af følgende Udvalg af Samlinger: 1) Et Udvalg, i frie Oversættelser, af de Smaastykker, der indeholdes i "Hebels Schatzkastlein des henischen Hausfreundes; 2) En Samling af fortrinlige og for Almuen passende Digte; 3) En Samling af de fortrinligste danske Jule- og Nytaars=Psalmer med fornødne Forkortelser og Forandringer af Enkeltheder; 4) Et eller et Par af Musaus's Volks marchen, og 5) En Andagtsbog af fortrinlige danske eller fremmede Bidrag. - Oplaget af samtlige disse Skrifter, bestemtes til 4000 Exemplarer. Over den ved Hr. Professor Wedel-Simonsen igjennem Videnskabernes Selskab udsatte Priisopgave: en dansk adelig Families Historie, er kun et Priisskrift indkommet. Da Forfatteren, efter hvad han selv har tilkjendegivet, ved flere Omstændigheder er bleven forhindret i at anstille alle de for hans Øiemed fornødne Undersøgelser, og da han er betænkt paa at fortsætte disse, for at give sit Arbeide en større Fuldstændighed, vil Selskabet, idet samme med Agtelse erkjender den Flid og Jnteresse, hvormed Arbeidet er udført, forinden Videre foretages, see Resultatet, af Forfatterens fortsatte Undersøgelser imøde.
Odense Adresse-Contoirs Efterretninger, 1835-07-19
Den 11 d. forsvarede Kand. theol. J. V. Bloch i Regentskirken sin for Licentiatgraden i Theologien skrevne Dissertation om den sande bibelske Betydning af Jesu Christi Himmelfart." Ex officio opponerede Dhrr. Professorer i Theologien Clausen og Scharling, af Auditoriet Dhrr. Professor Engelstoft, Licent. theol. Kolthoff, Kand. theol. Müller og Stud. theol. Bornemann. Respondens var Stud. theol. D. G. Monrad.
Odense Adresse-Contoirs Efterretninger, 1835-07-19
En bekjendt fransk Forfatter og Skuespiller, Hr. Pierre Victor, opholder sig for Tiden i Kjøbenhavn, Denne Skribent, den Første, som har indført de gamle Nordboer paa 18de den franske Skueplads (i Tragoedien Harald eller Skandinaverne", og En af dem, som have bidraget meest til at henlede sine Landsmænds Opmærksomhed paa vort Norden, agter fra Kjøbenhavn at reise videre til Sverrig og Norge, for ogsaa der at samle Oplysninger og Bidrag til flere Værker, han agter at udgive.
Odense Adresse-Contoirs Efterretninger, 1835-07-19
Hr. Dr. med. Fangel i Fredericia har i "Kjøbenhavnsposten indført et, i en rolig Tone skrevet Gjenmæle imod hans anti homoopathiske Angribere, med Motto af S. S. Blicher: "Mange skarpe Domme ere ikke altid et ondt Tegn; det viser, at Man leder efter Feil." Han gjentager deri, at han har været saa heldig ved Homoopathien at kunne helbrede et ikke lidet Antal Syge, for Størstedelen Saadanne, som i flere Aar forgiæves have søgt Hielp hos allopathiske Læger. Han vil stræbe at bevare sin Rolighed mod de haarde Angreb, og hellere – som han siger - vise sin Activitet ved at helbrede sine lidende Medmennesker, end at spilde Tiden med at slaae om sig med alskens Ord i uhæderlig Strid med Ubekjendte" (?). En unavngiven Hompopath=Forfægter i samme Blad finder det udstødte Anathema over den nye Læres Venner dobbelt upassende paa en Tid, da to af Rigets høieste Personer deels have bifaldet, deels allerede deeltage i dens Velgierninger, og fortæller, at denne Lægemethode var den eneste, der kunde tvinge Cholergen, da den for et Par Aar siden rasede i det nordøstlige Europa." - Paa den anden Side meddeler samme Blad ogsaa igjennem tre Numere: "Fragmentariske Reisebemærkninger om Homeopathien, i et Brev fra vor Landsmand, Hr. Dr. med. Levy, som just ikke sætter den nye Lærre i noget fordeelagtigt Lys. Om sig selv bekjender han, at havde han end hjemmefra medbragt det ringeste Spor af homøopathisk Tro, saa vilde han snart have sluppet samme ved lidt nærmere Kjendskab til de homopathiske Koryphæer, en lykkelig Skjebne bragte ham i Berørelse med. Han udtaler den Overbeviisning, at hvad der i Homoopathien er Godt, er ikke Nyt, og hvad deri er Nyt, er ikke Godt, ligesom han ogsaa troer, Man med ham vil komme til at sande, at dette vort Aarhundredes mystiske Fosterbarn vil, snarere end Man almindeligen troer, gaae den evige Hvile imøde.
Odense Adresse-Contoirs Efterretninger, 1835-07-19
Blandinger. Af Selskabet til Havekulturens Fremme er i denne Maaned foranstaltet en Udstilling af blomstrende Potteplanter, i den botaniske Haves Lokale i Kjøbenhavn, Noget, der vistnok fortjente Efterlignelse i en Bye som Odense, der iblandt sine Jndvaanere tæller Mange, som interessere sig for Blomsterkulturen.
Odense Adresse-Contoirs Efterretninger, 1835-07-19
Plantesamlingen i den botaniske Have i Kjøbenhavn blev ifjor forøget ialt med 93 nye Plantearter, som første Gang der have blomstret. Det er vedtaget som Regel, at kun de Planter, der blomstre, blive optagne i Havens Katalog, og at altsaa mange nyankomne ikke blive optagne deri. Af hine nye Plantearter have 41 været Ziirplanter, om hvilke den botaniske Gartner Hr. Mørch har leveret Efterretning i Havetidenden, Nr. 5.
Odense Adresse-Contoirs Efterretninger, 1835-07-19
Redakteuren af Thisted Avis har i Samme anket over, at Hr. Kancellieraad, Prokurator og Amanuensis ved Bispe kontoiret i Aalborg, N. C. Jensen, har tilstillet samtlige Skolelærere i Thisted Amt en trykt Skrivelse, hvori han har søgt at formaae dem til, ikke allene selv at holde Aalborg Avis, men endog opfordret dem til, i deres Embeds kreds at søge at virke til, at flere af Beboerne forene sig om at holde fornævnte Blad i Fælledsskab o. s. v.
Odense Adresse-Contoirs Efterretninger, 1835-07-19
Den gamle Justitsraad Winkel=Horn giver paa sin Maneer rimede "Algreen-Ussingiana" i Sandheds faklen." Som en lille Prøve anføres: Hvo Sandhed sige tør, han Sandhed og bør høre; Han ei fortørnes bør, man ved hans Brøst tør røre; Hvo Næsten kildre tør, bør Næstens Kildren taale; Hvo Næsten prikke vil, bør lide Næstens Naale."J Dyrehaven forevises i denne Tid et Solmikroskop, der beskrives som særdeles sjeldent og mærkeligt, og forstørrer efter en ganske overordentlig Maalestok.
Odense Adresse-Contoirs Efterretninger, 1835-07-19
Ved de den 13 d. ved Randers afholdte Væddeløb vandtes i første Løb første Præmie, 400 Rbd. r. S., af Hr. J. Nathansons Augusta; anden, 150 Rbd. r. S., af Hr. Grev Petersdorffs Rimrod. Jøvrigt vandtes Præmier af Gaardmand Langs brune Hoppe, J. Pedersens røde Vallak, Hr. v. Thygesons Godhanna, Hr. M. Nathansons Jøde, og Augusta. En øsende Regn styrtede ned, mens Løbene holdtes.
Odense Adresse-Contoirs Efterretninger, 1835-07-19
Væddeløbene for iaar paa Kjøbenhavns Blegdamsfælled, ere bestemte til den 7 og 8 Septbr. Paa Rendebanen ved Slesvig bleve de første Præmier i de forskjellige Løb saaledes vundne: Prokurator Rye fra Slagelse 180 Specier; Hs. Durchl. Hertugen af Augustenborg 180 Sp.; Kammerjunker v. Ahlefeld 3000 Sp.; Hertugen af Augustenborg de af Hs. Majestæt udsatte 400 Sp.; Kammerjunker v. Ahlefeld 250 Sp.; Hertugen den af Deres Kongelige Høyheder Prindsesserne Caroline og Vilhelmine udsatte Pokal; Hr. Vilkers fra Lehmkuhlen 100 Sp.; Boelsmand A. Jacobsen 100 Sp.; Hr. Tanne paa Muggesfelde 300 Sp., og Oberstl. v. Ernst 80 Sp. Løbet om Pokalen, 3000 Alen, hvortil ogsaa Fuldblod havde Adgang, tilbagelagdes i 2 Miin. 3 Sekunder; og Løbet om de af Hs. Majestæt udsatte 400 Sp., 6000 Alen, ligeledes ved Fuldblod, i 4 Min. De øvrige Løb med Halvblodsheste tilbagelagdes saaledes: 5000 Alen i 4 Min., og 3000 Alen i 2 Min., 10 a 12 Sekunder.
Odense Adresse-Contoirs Efterretninger, 1835-07-19
Kjøbenhavns Børs-Kours den 17 Juli 1835. Hamb. 2 M. - k. S. 206. 4 PCt. uopsigelige RigsbankOblig. 102 a 102 1/2 Rbd. r. S. Spec. 206, solgt til 12 Mk. 5 s. Bank=Disconto .... 4 pCt 4 pCt. norsk Laan ved Hambro og Søn af 1825. 101 a - B. Norske Spec. Sedl. pr. 100 Sp. 182 a 182 1/2 Rbd. Sedl. 4 pCt. do. af 1828,1013101 ½r. S. 4 pCt. Kongel. Obligationer 4 pCt. nye norske Oblig. af 1834. 101 a 101 ½ i Bco. (u. Rente) 94 a 94 1/2 R. Sedl. Nations. Obl. (af Laan Febr. 3 pCt. nye dsk. Obl. (1 L. St. 14 Bcomk.) 75 4 - L. St. 1820) 1023102 1/2 Rbd. r. S.
Odense Adresse-Contoirs Efterretninger, 1835-07-19
Kjøbenhavns Torvepriser den 17 Juli 1835. Hvede. . Td. 4 Rbd. 3 Mk. - s. a 4 Rbd. 4 Mk. - s. Rug . . . Td. 4 Rbd. - Mk. 8 s. - 4 Rbd. 3 Mk. - s. Byg geradet Td. 3 Rbd. 2 Mk. 4 s. - 3 Rbd. 3 Mk. - s. dito bradet Td. 3 Rbd. 1 Mk. 4 s. - 3 Rbd. 1 Mk. 12 s. Havre. . Td. 2 Rbd. 2 Mk. 12 s. - 2 Rbd. 4 Mk. 4 s. Ærter . . Td. - Rbd. - Mk. - s. - - Rbd. - Mk. - s. Røget Flesk Lpd. 1 Rbd. 3 Mk. - s. - 1 Rbd. 4 Mk. - s. Grøns. dito Lpd. 1 Rbd. 1 Mk. 12 s. - 1 Rbd. 3 Mk. - s. Smør, Pund. - Rbd. 1 Mk. 1s. - - Rbd. 1 Mk. 4 s. Æg Snesen 1 Rbd. 1 Mk. 5 s. - - Rbd. 1 Mk. 6 s. Siellandsk Smør Fjerd. 9 Rbd. 4 Mk. 8 s. 412 Rbd. 4 Mk. 8 s. 2de
Odense Adresse-Contoirs Efterretninger, 1835-07-19
AVERTISSEMENTS. At vor inderlig elskede Søn, Thomas Georg, 3/4 Aar gammel, blev os ved Døden berøvet den 15 dennes, tilkjendegives herved sørgeligst Familie og Venner. Kjerteminde den 17 Juli 1835. Nielsine Rønning. N. Rønning. Ugeblad for den danske Bonde.
Odense Adresse-Contoirs Efterretninger, 1835-07-19
De, der maatte ønske at holde dette Tidsskrift, hvis 2den Aargang nu begynder, bedes behageligst at tegne sig paa nærmeste Kongelige Postkontoir. Prisen er qvartaliter 4 Mk. 8 s. Tegn, Postforsendelsen iberegnet.
Odense Adresse-Contoirs Efterretninger, 1835-07-19
Jmellem Næsbye og Næsbyehoveds Mølle agter jeg Undertegnede at gjøre et Skyttelaug med Kuglebøsser, efter Skive, paa Sølvgevinster, og bliver 1ste Gevinst 2 Spiseskeer, 2den et sølvbeslaget Meerskums Pibetøi, 3die en Sukkertang. Prisen er 2 Mk. pr. Nummer. De Ærede, som agte at bivaane samme, ville behage at møde sammesteds Søndagen den 26de, Kl. 2 Eftermiddag Paul Hansen.
Odense Adresse-Contoirs Efterretninger, 1835-07-19
J Roesdam er funden: 2 Fiskegarn, og en stor Sølv=Strikkekrog, som den retmæssige Eier, mod behørig Legitimation, kan erholde paa Odense Politiekammer.
Odense Adresse-Contoirs Efterretninger, 1835-07-19
Skipper C. C. Bang ligger under Ladning i Lybek, og medtager Fragtgods til Odense, Nyborg og Kjerteminde; han bliver seilfærdig om 8 a 10 Dage.
Odense Adresse-Contoirs Efterretninger, 1835-07-19
Skibsleilighed til Aarhuus. Med Jagten Prøven afgaaer Skipper R. Nielsen, forhen ført af Tanggaard, bestemt den 25 Julii, og medtager, som sædvanlig, Markedsgods og Passagerer. Man behager at melde sig hos Kunstdreier Stillau eller ombord paa Skibet ved Bassinet.
Odense Adresse-Contoirs Efterretninger, 1835-07-19
Et dannet Fruentimmer, der har Bevilling paa Modepynt, og Skrædersyening i en af Provindserne, ønsker sig en Med interessent, der isærdeleshed kunde paatage sig sidstnævnte til Fuldkommenhed, og som tillige kunde deponere en lille Kapital til fælleds Bedste. De herpaa Refletterende vilde behage snarest muligt at melde dem i portofrie Breve paa Adressekontoiret, mærket Jnteressentskab, hvorefter nærmere Aftale kan skee Et ungt Menneske af en dannet Familie, der har lært saavel Manufaktur, som Kolonialhandel i en af Provindsens Kjøbstæder, ønsker sig en Plads som Handelsbetjent til anstundende, 1 Novbr. d. A. Reflecterende behage at aflægge en Billet paa Adressekontoiret, mærket Handelsbetjent.
Odense Adresse-Contoirs Efterretninger, 1835-07-19
Til 1 Novbr. er 2 Tjenester for Oppassere ved Daareanstalten ledige. Ligeledes kan til samme Tid antages en Gaardskarl ved Hospitalet, som tillige skal være Vægter i Stiftelsen. Kun unge og ugifte Personer vil komme i Betragtning. Ansøgninger med paalidelige Anbefalinger indleveres til Undertegnede inden 1 August. Odense den 16 Juli 1835. C. N. Bondo, Hospitalsforstander.
Odense Adresse-Contoirs Efterretninger, 1835-07-19
Undertegnede, der har erhvervet Borgerskab og nedsat sig som Tømmermester her i Byen, anbefaler sig paa det bedste med godt udført Arbeide og billig Behandling. Svendborg den 30 Mai 1835. Michael Strøebech.
Odense Adresse-Contoirs Efterretninger, 1835-07-19
Fiin Melis i Topper, stødt Melis, raffineret guult Puddersukker, guul Candis og Sirup faaes i store og smaae Partier for billig Priis hos J. F. Petersen. Overgade No. 7.
Odense Adresse-Contoirs Efterretninger, 1835-07-19
Gode Hollænder=Oste bekommes til billig Priis hos F. C. Starup.